પેટ્રોલ-િડઝલના ભડકે બળતા ભાવ અને માજા મૂકેલી મોંઘવારીના વિરોધમાં કોંગ્રેસ અને અન્ય પક્ષો દ્વારા આજે ભારત બંધનું એલાન અપાયું હતું. ભાવનગર શહેરમાં અસરકારક દેખાઇ ન હતી. જ્યારે જિલ્લામાં મિશ્ર પ્રતિસાદ સાંપડ્યો હતો. પ્રજાને સીધા સ્પર્શતા પ્રશ્ને લાંબા સમય બાદ કોંગ્રેસ અને સામ્યવાદી પક્ષો એક થયા પરંતુ જાણે લોકોને પેટ્રોલ-ડિઝલનો ભાવ વધારો લાગતો જ ન હોય અથવા મોંઘવારીની અસર થતી ન હોય તેમ ભાવનગરમાં ‘બંધ’ બંધ ન રહ્યું સવારે બજારો બંધ કરાવવા નીકળેલા કોંગ્રેસના આગેવાનો-કાર્યકરો તોફડોડ ન કરે તે પૂરતી વેપારીઓએ બંધ રાખી અને કાર્યરોએ પીઠ ફેરવી ત્યાં દુકાનો ખુલ્લી ગઇ. ઘણાં વેપારીઓએ મહાવી જયંતીને કારણે અડધો િદવસ બંધ રાખી પછી ખોલી નાંખી હતી અને પોલીસે પણ જાણે આતંકવાદીઓ ઉતરી પડવાના હોય તેમ શહેરભરમાં મુશ્કેરાટ બંદોબસ્ત ગોઠવ્યો હતો. જેથી બજાર બંધ કરાવવા નીકળેલા કોંગી કાર્યકરો-આગેવાનોની સવારે જ ટીંગાટોળી અટકાયત કરી લીધી હતી. મોટાભાગની શૈક્ષણિક સંસ્થામાં સ્વયભુ અને ધરાર બંધ રહ્યું હતું. સીપીએમ દ્વારા પણ સમર્થન આપી ધરણાની પરવાનગી માંગી હતી. પરંતુ તંત્ર દ્વારા પરવાનગી નહીં આપવા છતાં સીપીએમના આગેવાનો ઘોઘાગેટ ખાતે ધરણા પર બેસતા આગેવાનો-કાર્યકરોની પોલીસે ધરપકડ કરી હતી.